Komission asetus (ETY) N:o 1350/72, annettu 28 päivänä kesäkuuta 1972, tuen myöntämistä humalantuottajille koskevista yksityiskohtaisista säännöistä



Virallinen lehti nro L 148 , 30/06/1972 s. 0011 - 0012

Suomenk. erityispainos Alue 3 Nide 4 s. 0216

Tanskank. erityispainos: Sarja I Alue 1972(II) s. 0575

Ruotsink. erityispainos Alue 3 Nide 4 s. 0216

Englannink. erityispainos: Sarja I Alue 1972(II) s. 0601

Kreikank. erityispainos: Luku 03 Nide 8 s. 0077

Espanjank. erityispainos: Luku 03 Nide 6 s. 0040

Portugalink. erityispainos: Luku 03 Nide 6 s. 0040



KOMISSION ASETUS (ETY) N:o 1350/72, annettu 28 päivänä kesäkuuta 1972, tuen myöntämistä humalantuottajille koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1) ja erityisesti sen 13 artiklan 4 kohdan, sekä katsoo, että humalantuottajien tuen rahoitusta ja myöntämistä koskevista yleisistä säännöistä 18 päivänä toukokuuta 1972 annetun neuvoston asetuksen (ETY) N:o 1037/72(2) 3 artiklassa säädetään istutettujen viljelyalojen ilmoittamis- ja kirjaamisjärjestelmän käyttöön ottamisesta jäsenvaltioissa; on syytä määrittää tarpeelliset merkinnät, jotka tuottajien on tehtävä ilmoituksiin, jotta varmistettaisiin jäsenvaltioiden järjestelmien yhdenmukaisuus, tuen myöntämiselle on tarpeen asettaa tietyt edellytykset sen varmistamiseksi, että ainoastaan tuottajat, jotka ovat viljelleet ja korjanneet humalan asianmukaisesti, voivat saada tätä tukea, komission on tiedettävä niiden elinten nimet ja osoitteet, jotka on osoitettu viljelyalojen kirjaamiseen sekä ne toimenpiteet, jotka jäsenvaltiot ovat toteuttaneet humalantuottajien tukijärjestelmän soveltamiseksi, ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Kaikkien humalantuottajien on jätettävä ilmoitus istutetuista viljelyaloista viimeistään kunkin vuoden 30 päivänä kesäkuuta. Vuosia 1971 ja 1972 koskevat ilmoitukset on jätettävä ennen 31 päivää heinäkuuta 1972. 2. Ilmoituksessa on oltava vähintään: a) ilmoittajan nimi ja osoite, b) kunkin lajikkeen: - istutettu viljelyala, - viljelyalojen maarekisterinumerot tai sellaisten puuttuessa kyseisten viljelyalojen osalta vastaava virallinen merkintä ja tarvittaessa sen lisäksi merkintä, jonka avulla lajike voidaan paikallistaa, c) hyväksytyn tuottajaryhmittymän nimi, jos ilmoittaja on sellaisen ryhmittymän jäsen humalantuotantonsa osalta. 2 artikla 1. Tuottajan on jätettävä tukihakemus viiden kuukauden kuluessa siitä, kun asetuksen (ETY) N:o 1696/71 12 artiklassa säädetyn tuen suuruuden vahvistava asetus julkaistaan Euroopan yhteisöjen virallisessa lehdessä. 2. Tukea myönnetään kyseisen sadon osalta ainoastaan sellaisille viljelyaloille: a) joilla istutustiheys on vähintään: - 1 500 kasvia hehtaarilla, kun kasvit on tuettu kaksinkertaisesti, - 2 000 kasvia hehtaarilla, kun kasvit on tuettu yksinkertaisesti, b) joista on tehty ilmoitus 1 artiklan säännösten mukaisesti, c) joilla on tehty tavanomaiset viljely- ja sadonkorjuutyöt. 3 artikla 1. Tukihakemuksessa on oltava sen viljelyalan osalta, jolle tukea haetaan, vähintään: a) hakijan nimi ja osoite, b) kunkin lajikkeen: - viljelyala, - viljelyalojen maarekisterinumerot tai sellaisen puuttuessa kyseisten viljelyalojen osalta vastaava virallinen merkintä ja tarvittaessa lisäksi merkintä, jonka avulla lajike voidaan paikallistaa, c) hyväksytyn tuottajaryhmittymän nimi, jos hakija on tällaisen ryhmittymän jäsen humalantuotantonsa osalta, d) ilmoitus siitä, että näiltä viljelyaloilta on korjattu sato. 2. Jäsenvaltiot voivat säätää, että tukihakemus koostuu 1 artiklassa tarkoitetun ilmoituksen kaksoiskappaleesta, johon on lisätty ilmoitus siitä, että viljelyaloilta, joille tukea haetaan, on korjattu sato. 4 artikla Kunkin jäsenvaltion on ilmoitettava komissiolle asetuksen (ETY) N:o 1696/71 13 artiklan 1 kohdan toisen alakohdan mukaisesti osoitettujen elinten nimet ja osoitteet sekä toimenpiteet, jotka jäsenvaltio on toteuttanut humalantuottajia koskevan tukijärjestelmän soveltamiseksi. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 1972. Komission puolesta Puheenjohtaja S. L. MANSHOLT (1) EYVL N:o L 175, 4.8.1971, s. 1 (2) EYVL N:o L 118, 20.5.1972, s. 19